CELEX: C2007/283/58
Language: el
Date: 2007-11-24 00:00:00
Title: Υπόθεση T-360/07 P: Αναίρεση που άσκησε στις 19 Σεπτεμβρίου 2007 η Επιτροπή των Ευρωπαϊκών Κοινοτήτων κατά της απόφασης που εξέδωσε το Δικαστήριο Δημόσιας Διοίκησης στις 5 Ιουλίου 2007 στην υπόθεση F-24/06, Abarca Montiel κ.λπ. κατά Επιτροπής

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/31
            
         Αναίρεση που άσκησε στις 19 Σεπτεμβρίου 2007 η Επιτροπή των Ευρωπαϊκών Κοινοτήτων κατά της απόφασης που εξέδωσε το Δικαστήριο Δημόσιας Διοίκησης στις 5 Ιουλίου 2007 στην υπόθεση F-24/06, Abarca Montiel κ.λπ. κατά Επιτροπής
   (Υπόθεση T-360/07 P)
   (2007/C 283/58)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωποι: D. Martin και L. Lozano Palacios)
   
      Αντίδικοι κατ' αναίρεση: S. Abarca Montiel (Wauthier-Braine, Βέλγιο), K. Adams (Wavre, Βέλγιο), M. Alvarez y Bejerano (Sint-Pieters-Leeuw, Βέλγιο), C. Baesens (Βρυξέλλες, Βέλγιο), C. Blancke (Βρυξέλλες, Βέλγιο), V. Bruneel (Kampenhout, Βέλγιο), G. Butera (Rebecq, Βέλγιο), C. Clarie (Denderhoutem, Βέλγιο), G. Gallo (Zellik-Asse, Βέλγιο), C. Gilis (Ganshoren, Βέλγιο), I. Gillard (Gingelom, Βέλγιο), C. Kremer (Laeken, Βέλγιο), D. Maris (Schaerbeek, Βέλγιο), M. Menacho y Sanchez (Zellik-Asse, Βέλγιο), R. Thiry (Herstal, Βέλγιο), S. Timmermans (Βρυξέλλες, Βέλγιο), R. Tuts (Boutersem, Βέλγιο), E. Tzikas (Anderlecht, Βέλγιο), C. Van Droogenbroeck (Eghezee, Βέλγιο), C. Willems (Liernu, Βέλγιο)
   Αιτήματα της αναιρεσείουσας
   Η αναιρεσείουσα ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 5ης Ιουλίου 2007 στην υπόθεση F-24/06·
            
         
               —
            
            
               να αναπέμψει την υπόθεση ενώπιον του Δικαστηρίου Δημόσιας Διοίκησης·
            
         
               —
            
            
               να επιφυλαχθεί ως προς τα δικαστικά έξοδα·
            
         
               —
            
            
               επικουρικώς, να αναιρέσει την απόφαση του Δικαστηρίου Δημόσιας Διοίκησης της 5ης Ιουλίου 2007 στην υπόθεση F-24/06 και, αποφαινόμενο επί της ουσίας της διαφοράς, να δεχθεί τα αιτήματα της καθής πρωτοδίκως και, ως εκ τούτου, να απορρίψει την προσφυγή στην υπόθεση F-24/06· να καταδικάσει τις αναιρεσίβλητες στα δικαστικά έξοδα.
            
         Λόγοι αναίρεσης και κύρια επιχειρήματα
   Με την απόφαση της 5ης Ιουλίου 2007 στην υπόθεση F-24/06, Abarca Montiel κ.λπ. κατά Επιτροπής, το Δικαστήριο Δημόσιας Διοίκησης (ΔΔΔ) ακύρωσε τις αποφάσεις με τις οποίες η Επιτροπή καθόρισε τις αποδοχές των προσφευγουσών βάσει των συμβάσεων εργασίας επί συμβάσει υπαλλήλων. Οι προσφεύγουσες, πρώην μισθωτοί βελγικού δικαίου, προσλήφθηκαν υπό την ιδιότητα της νηπιαγωγού κατόπιν αλλαγής του καθεστώτος που εφαρμόζεται στο λοιπό προσωπικό των Κοινοτήτων.
   Ο πρώτος λόγος αναίρεσης της Επιτροπής αντλείται από πλάνη περί το δίκαιο, καθόσον το ΔΔΔ, κατά την ερμηνεία των εφαρμοστέων διατάξεων, παρενόησε το περιεχόμενο της αρχής της ίσης μεταχείρισης, ιδίως σε σχέση προς την άποψη την οποία υιοθέτησε η Επιτροπή και η οποία συνίστατο στην ενσωμάτωση των οικογενειακών επιδομάτων στην έννοια των αποδοχών.
   Ο δεύτερος λόγος αναίρεσης αντλείται από παραβίαση της αρχής της αιτιολόγησης, καθόσον το ΔΔΔ δεν αποφάνθηκε σχετικά με την έννοια των αποδοχών.